Feita por orden de Ramón Pignatelli, con a fin de subvencionar l'Hespital y a casa de La Misericordia, d'a quala Pignatelli yera retor, fue inaugurada lo 8 d'octubre de 1764 con Martincho entre los torers. La construcción orichinal, realizada en solament 70 días, yera de mampostería, tocho y fusta, con motivos de piedra en los antepeitos y en a portalada principal y, en cheneral, d'estilo arquitectonico neomudéchar. En 1858, la Deputación Provincial de Zaragoza pasó a chestionar iste coso.